OpenLLM-France/wikimedia huggingface dataset:
# Daisie

Daisie és una base de dades en línia de les més de dotze mil espècies invasores detectades a Europa.
En centralitzar tota la informació i publicar-la en un lloc web accessible de franc per a tots, la Unió Europea vol contribuir a una millora gestió i si s'escau control d'aquestes espècies. El nom és l'acrònim de Delivering Alien Invasive Species Inventories for Europe (Realització d'inventaris de les espècies alienes invasores per a Europa), i el logo s'inspira de la margaridoia, daisy en anglès.
El projecte va ser iniciat el 2005 per la Unió Europea al marc del sisé programa marc per la recerca i el desenvolupament tecnològic. Divuit organisatzions científiques i universitats van participar en el projecte, de les quals el consorci Centre de Recerca Ecològica i Aplicacions Forestals de Barcelona així com una xarxa de pèrits de 24 països europeus. El 2012 la base de dades va ser modernitzada i completada. Comprèn més de dotze mil espècies.
La majoria d'aquestes espècies inventoriades són força innòcues. Tot i això, Daisie va identificar 1347 espècies amb un impacte econòmic o ecològic negatiu, de les quals va treure una llista dels «100 of the Worst» o les cents espécies invasores més dolentes d'Europa, comparable a nivell europeu del que són les 100 of the World's Worst Invasive Alien Species publicades per la Unió Internacional per a la Conservació de la Natura (IUCN).

## Unes espècies de les «100 més nocives» inventoriades per Daisie

* ailant (Ailanthus altissima)
* Arion vulgaris (llimac)
* Aphanomyces astaci (fong)
* escarabat de la patata (Leptinotarsa decemlineata)
* Fallopia japonica
* julivert gegant (Heracleum mantegazzianum)
* mimosa comuna (Acacia dealbata)
* mosca blanca del tabac (Bemisia tabaci)
* mosquit tigre (Aedes albopictus)
Per a la llist completa, vegeu Llista de les espècies invasores

## Enllaços externs

* «100 of The Worst». Daisie, 2012.

## Referències

* ↑ Pyšek, P; Hulme, P. E; Nentwig, W; Vilà, M. «DAISIE Project». A: Encyclopedia of Invasive Introduced Species. Berkeley: University of California Press, 2011, p. 138–142. ISBN 978-0520264212.
* ↑ «Sixième Programme-cadre (2002-2006)». Comissió Europea, 2002.
* ↑ «Delivering Alien Invasive Species Inventories for Europe». Arxivat de l'original el 2016-03-03. [Consulta: 6 octubre 2015].
* ↑ Evaluation of the Community Plant Health Regime: Final Report (pdf). Brussel·les: Comissió Europea, 31 de maig del 2010, p. 56.
# John Bissinger

John Frederick Bissinger, Jr. (Nova York, 7 de gener de 1879 - Nova York, 20 de gener de 1941) va ser un gimnasta i atleta estatunidenc que va competir a cavall del segle xix i el segle xx. El 1904 va prendre part en els Jocs Olímpics de Saint Louis, on guanyà la medalla de plata en la prova per equips del programa de gimnàstica, com a membre de l'equip New York Turnverein junt a Emil Beyer, Arthur Rosenkampff, Julian Schmitz, Otto Steffen i Max Wolf. També disputà les proves gimnàstiques del concurs complet i triatló, on fou 8è i 14è respectivament; i el triatló del programa d'atletisme, on fou cinquè.

## Referències

* ↑ «John Bissinger Olympic Results». sports-reference.com. Arxivat de l'original el 22 de setembre 2010. [Consulta: 10 octubre 2015].
# Emil Breitkreutz

Emil William Breitkreutz (Wausau, Wisconsin, 16 de novembre de 1883 - San Gabriel, Califòrnia, 3 de maig de 1972) va ser un migfondista estatunidenc que va córrer a primers del segle XX i que va prendre part en els Jocs Olímpics de 1904.
Als Jocs Olímpics de Saint Louis va guanyar la medalla de bronze en la cursa dels 800 metres, en quedar per darrere Jim Lightbody i Howard Valentine.
Breitkreutz va estudiar a la Universitat del Sud de Califòrnia, sent el primer atleta que prenia part en uns Jocs Olímpics. Es graduà el 1906.

## Millors marques

* 800 metres. 1' 56,3", el 1904

## Referències

* 1 2 «Emil Breitkreutz» (en anglès). sports-reference.com. Arxivat de l'original el 2012-10-21. [Consulta: 7 setembre 2012].
* ↑ History: The Era of the Founders (1880–1921) Arxivat 2006-08-13 a Wayback Machine., University of Southern California, Accessed August 27, 2008.
# Oscar Brockmeyer

Oscar Bernard Brockmeyer (Saint Louis, Missouri, 13 de novembre de 1883 - Webster Groves, Missouri, 10 de gener de 1954) va ser un futbolista estatunidenc que va competir a primers del segle xx. El 1904 va prendre part en els Jocs Olímpics de Saint Louis, on guanyà la medalla de plata en la competició de futbol com a membre del Christian Brothers College.
El 1908 es llicencià en enginyeria per la Universitat de Missouri.

## Referències

* 1 2 «Oscar Brockmeyer Olympic Results». sports-reference.com. Arxivat de l'original el 14 de desembre 2012. [Consulta: 8 octubre 2015].
# George Bryant

George Phillip "Phil" Bryant (Melrose, Massachusetts, 22 de febrer de 1878 - Marshfield, Massachusetts, 18 d'abril de 1938) fou un arquer estatunidenc que va prendre part en els Jocs Olímpics de 1904.
En aquests Jocs guanyà tres medalles, dues d'or, en les proves de ronda York i ronda Americana, i una de bronze en la prova per equips.
Posteriorment Bryant fou campió nacional de tir amb arc el 1905, 1909, 1911 i 1912. Fou el president del Comitè Organitzador dels Jocs Olímpics de Los Angeles.
Era germà del també arquer Wallace Bryant.

## Referències

* ↑ (anglès) «Biography - Phil Bryant» (en anglès). www.hickoksports.com. Arxivat de l'original el 2008-05-12. [Consulta: 25 febrer 2012].
* «Phil Bryant» (en anglès). sports-reference.com. Arxivat de l'original el 2012-11-10. [Consulta: 30 agost 2012].
# Charles Hubbard

Charles Randolph Hubbard (Cincinnati, Ohio, 20 d'agost de 1849 – Hamilton, Ohio, 28 de març de 1923) va ser un arquer estatunidenc que va competir durant el darrer terç del segle xix i els primers anys del segle xx.
El 1904 va prendre part en els Jocs Olímpics de Saint Louis, on va guanyar la medalla de plata en la prova de la ronda per equips, com a membre de l'equip Cincinnati Archers del programa de tir amb arc. En la prova de la ronda americana fou onzè.

## Referències

* 1 2 «Charles Hubbard Olympic Results». sports-reference.com. Arxivat de l'original el 10 de novembre 2012. [Consulta: 19 octubre 2015].
# Thomas Cooke (futbolista)

Thomas Joseph «Tom» Cooke (Saint Louis, Missouri, 22 d'agost de 1885 - Denver, Colorado, 15 de juliol de 1964) va ser un futbolista estatunidenc que va competir a principis del segle xx. El 1904 va prendre part en els Jocs Olímpics de Saint Louis, on guanyà la medalla de bronze en la competició de futbol com a membre del St. Rose Parish. Era germà del també futbolista George Edwin Cooke, membre del mateix equip en aquests Jocs.

## Referències

* 1 2 «Tom Cooke Olympic Results». sports-reference.com. Arxivat de l'original el 8 d'agost 2011. [Consulta: 8 octubre 2015].
# Cormic Cosgrove

Cormic Francis Cosgrove (La Salle, Illinois, 15 de febrer de 1866 - Saint Louis, 6 de juliol de 1930) va ser un futbolista estatunidenc que va competir a primers del segle xx. El 1904 va prendre part en els Jocs Olímpics de Saint Louis, on guanyà la medalla de bronze en la competició de futbol com a membre del St. Rose Parish.

## Referències

* ↑ «Cormic Cosgrove Olympic Results». sports-reference.com. Arxivat de l'original el 22 de juliol 2011. [Consulta: 8 octubre 2015].
# Chandler Egan

Henry Chandler Egan (Chicago, Illinois, Estats Units, 21 d'agost de 1884 - Everett, Washington, Estats Units, 5 d'abril de 1936) fou un golfista estatunidenc guanyador de dues medalles olimpiques, una d'or i una altra d'argent.
Va perdre la medalla d'or individual contra el canadenc George Lyon.
Més tard es va dedicar a dissenyar camps de golf a la Costa Oest dels Estats Units.

## Enllaços externs

* (anglès) www.cybergolf.com - Favorite Designers: H. Chandler Egan Arxivat 2012-11-02 a Wayback Machine.
# Hugo Goetz

Hugo Louis Goetz (Chicago, Illinois, 18 d'octubre de 1884 – Foley, Alabama, 4 d'abril de 1972) va ser un nedador estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on va guanyar la medalla de plata en la prova dels 4x50 iardes relleus lliures, junt a David Hammond, William Tuttle i Raymond Thorne.

## Referències

* ↑ «Hugo Goetz Olympic Results». sports-reference.com. Arxivat de l'original el 14 d’abril 2015. [Consulta: 15 octubre 2015].
# John Grieb

John William Grieb (Filadèlfia, Pennsilvània, 19 de novembre de 1879 - Filadèlfia, 10 de desembre de 1939) va ser un gimnasta i atleta estatunidenc que va competir a cavall del segle xix i el segle xx.
El 1904 va prendre part en els Jocs Olímpics de Saint Louis, on guanyà dues medalles: la d'or en la prova per equips del programa de gimnàstica, com a membre de l'equip Philadelphia Turngemeinde al costat de Philip Kassel, Anton Heida, Max Hess, Ernst Reckeweg i Julius Lenhart; i la de plata en el triatló del programa d'atletisme. També disputà el decatló, on fou sisè i les proves gimnàstiques del concurs complet i el triatló, on fou 52è i 90è respectivament.

## Referències

* ↑ «John Grieb Olympic Results». sports-reference.com. Arxivat de l'original el 17 d’abril 2020. [Consulta: 25 octubre 2015].
# Truxtun Hare

Thomas Truxtun Hare (Filadèlfia, Pennsilvània, 12 d'octubre de 1878 – Radnor, Pennsilvània, 2 de febrer de 1956) va ser un jugador de futbol americà i atleta estatunidenc de primers del segle XX que va prendre part en els Jocs Olímpics de París, el 1900, i als de Saint Louis, el 1904.
El 1900, a París, disputà les proves del llançament de pes, martell i disc als Jocs de París, aconseguint la medalla de plat en martell, amb un millor llançament de 46,26 m, lluny dels 51,01 m que van servir a John Flanagan per guanyar l'or.
Quatre anys més tard, a Saint Louis, disputà la primera decatló olímpica, en què aconseguí la medalla de bronze. Hare liderà la decatló durant les dues primeres proves, però a poc a poc va veure com Thomas Kiely i Adam Gunn el superaven.

## Referències

* 1 2 3 «Truxtun Hare Olympic Results». sports-reference.com. Arxivat de l'original el 19 de juny 2014. [Consulta: 10 setembre 2015].
# John Hein

John C. Hein (Nova York, 27 de gener de 1886 - Nova York, 29 d'agost de 1963) va ser un lluitador estatunidenc que va competir a primers del segle xx. El 1904 va prendre part en els Jocs Olímpics de Saint Louis, en què guanyà la medalla de plata en la categoria de pes minimosca, de fins a 47,6 kg, en superar primer a Claude Holgatee, però perdre en la final contra Robert Curry.

## Referències

* ↑ «John Hein Olympic Results». sports-reference.com. Arxivat de l'original el 17 de desembre 2012. [Consulta: 13 octubre 2015].
# Charles January

Charles James Hicks January, Jr. (Ferguson, Missouri, 1 de febrer de 1888 - McAllen, Texas, 26 d'abril de 1970) va ser un futbolista estatunidenc que va competir a primers del segle xx. El 1904 va prendre part en els Jocs Olímpics de Saint Louis, on guanyà la medalla de plata en la competició de futbol com a membre del Christian Brothers College. Els seus germans John January i Tom January també van prendre part en els Jocs i guanyaren aquesta mateixa medalla.
Posteriorment es traslladà a McAllen, Texas, on treballà en una merceria i com a cap de l'oficina de correus durant la dècada de 1910 i 1920. La seva filla Lois January va ser un actriu que va aparèixer en nombroses pel·lícules durant la dècada de 1930.

## Referències

* 1 2 3 «Charles January Olympic Results». sports-reference.com. Arxivat de l'original el 13 de desembre 2012. [Consulta: 8 octubre 2015].
# Charles Mayer

Charles Mayer va ser un boxejador estatunidenc de primers del segle xx. És un dels únics quatre boxejadors en la història dels Jocs Olímpics que ha guanyat dues medalles olímpiques en dos pesos diferents en uns mateixos Jocs.
El 1904 va prendre part en els Jocs Olímpics de Saint Louis. Disputà dues categories, la de pes mitjà i pes pesant, guanyant l'or en el pes mitjà i la plata en el pes pesant.

## Referències

* ↑ «Charles Mayer» (en anglès). sports-reference.com. Arxivat de l'original el 2011-09-18. [Consulta: 5 setembre 2012].
# Theodore McLear

Theodore Joseph "Ted" McLear (Newark, Nova Jersey, 20 de desembre de 1875 - abril de 1958) va ser un lluitador estatunidenc que va competir a primers del segle xx. El 1904 va prendre part en els Jocs Olímpics de Saint Louis, on va guanyar la medalla de plata en la categoria de pes ploma, de fins a 61,2 kg, en perdre contra Benjamin Bradshaw en la final. Abans havia superat a Louis Strebler en quarts de final i a Max Miller en semifinals.

## Referències

* ↑ «Ted McLear Olympic Results». sports-reference.com. Arxivat de l'original el 27 d’agost 2011. [Consulta: 14 octubre 2015].
# Nathaniel Moore

Nathaniel Ford Moore, III (Chicago, Illinois, 31 de gener de 1884 - Chicago, 9 de gener de 1910) va ser un golfista estatunidenc que va competir a principis del segle xx.
El 1904 va prendre part en els Jocs Olímpics de Saint Louis, on guanyà la medalla d'or en la prova per equips del programa de golf, com a membre de l'equip Western Golf Association. En la prova individual quedà eliminat en vuitens de final.

## Referències

* ↑ «Nat Moore Olympic Results». sports-reference.com. Arxivat de l'original el 3 de març 2016. [Consulta: 12 octubre 2015].
# Isidor Niflot

Isidor Gadar "Jack" Niflot (Rússia, 16 d'abril de 1881 - Long Eddy, Nova York, 29 de maig de 1950) va ser un lluitador estatunidenc que va prendre part en els Jocs Olímpics de Saint Louis de 1904 i en els Jocs Intercalats de 1906.
El 1904 guanyà la medalla d'or en la categoria del pes gall, en superar a la final a August Wester, mentre el 1906 quedà eliminat en quarts de final en la categoria de pes lleuger de lluita grecoromana.

## Referències

* «Jack Niflot» (en anglès). sports-reference.com. Arxivat de l'original el 2012-11-09. [Consulta: 24 agost 2012].
# John Rahm

John B. Rahm (Richmond, Virgínia, 8 de gener de 1854 - Omaha, Nebraska, 28 de juliol de 1935) va ser un golfista estatunidenc que va competir a finals de segle xix i primers del segle xx.
El 1904 va prendre part en els Jocs Olímpics de Saint Louis, on guanyà la medalla de bronze en la prova per equips del programa de golf, com a membre de l'equip United States Golf Association. En la prova individual quedà eliminat en la qualificació prèvia.

## Referències

* ↑ «John Rahm Olympic Results». sports-reference.com. Arxivat de l'original el 16 de novembre 2012. [Consulta: 11 octubre 2015].
# Harry Tate

Harry Francis Tate (Saint Louis, Missouri, 31 de juliol de 1886 - Saint Louis, 27 d'octubre de 1954) va ser un futbolista estatunidenc que va competir a primers del segle xx. El 1904 va prendre part en els Jocs Olímpics de Saint Louis, on guanyà la medalla de bronze en la competició de futbol com a membre del St. Rose Parish.

## Referències

* ↑ «Harry Tate Olympic Results». sports-reference.com. Arxivat de l'original el 14 de desembre 2012. [Consulta: 9 octubre 2015].
# Edgar Rabsch

Edgar Rabsch (Osiecznica, 5 d'agost de 1928 - Ulm, 17 de juliol de 1990) va ser un organista, director de cor i compositor alemany. Per distingir les seves obres d'un homònim, normalment les marcava amb el claudàtor "Tiefenfurt".

## Biografia

Rabsch va entrar en contacte amb el moviment del cant a través de Richard Poppe (Breslau). Del 1947 al 1951 va estudiar música eclesiàstica a Esslingen am Neckar amb Karl Ludwig Gerok (l'organista de la col·legiata de Stuttgart) i amb Hans-Arnold Metzger. Van seguir estudis amb Siegfried Reda, Marie Claire Alain i Cor Kee. De 1951 a 1972 va ser cantor i organista a la col·legiata de Backnang. L'any 1963 va ser nomenat director musical de l'església.
Des de 1972 fins a la seva mort, Rabsch va ser el director de música de l'església a la catedral d'Ulm, succeint a Hans Jakob Haller, i va dirigir el Münsterkantorei i el cor de l'Oratori d'Ulm. El 1979 va rebre una plaça de professor d'orgue i improvisació d'orgue a la "Trossingen State University of Music"; L'any 1986 va ser nomenat professor. El 1980 Rabsch va rebre la Creu Federal al Mèrit.
Com a compositor, Rabsch va escriure nombrosos moviments corals, cantates i obres per a orgue. Va crear la disposició de l'orgue a la capella Konrad Sam a la catedral d'Ulm. El 1963, Edgar Rabsch va fundar la "Setmana de cant i música per a joves", que té lloc anualment al monestir de Lorch fins i tot després de la seva mort.

## Treballs (selecció)

* Auf, auf, mein Herz mit Freuden, Fantasia per a orgue
* Christ ist erstanden, Fantasia coral per a orgue
* Großer Gott, wir loben dich, Cantata coral per a cor, congregació i instruments de vent
* Wie freundlich sind deine Wohnungen, Cantata pel 600 aniversari de la catedral d'Ulm (1977)
* Leihe Gunst mir, Gott, Cantata, el Cor Oratori d'Ulm pel seu 90è aniversari. Dedicat a l'aniversari (1980)
* Lobe den Herren, den mächtigen König der Ehren, Variacions per a orgue (1984)
* Victimae paschali laudes, Concert per a instruments de vent, orgue i percussió

## Bibliografia

* Oratori Cor Ulm e.V. (edició): Festschrift zum 100jährigen Jubiläum am 24. Maig 1990. Ulm, 1990.
# Periklís Pierrakos-Mavromikhalis

Periklís Pierrakos-Mavromikhalis (en grec Περικλής Πιερράκος Μαυρομιχάλης, 1863 – 1938), també conegut com a Mavromikhalis-Pierrakos fou un oficial i polític grec, que de jove havia pres part als Jocs Olímpics de 1896, a Atenes.
Fill del general Andónios Mavromikhalis, del clan maniota Pierrakos (Mavromikhalis), arribà a ser oficial de l'exèrcit grec lluitant en la Guerra greco-turca de 1897, les Guerres Balcàniques, la Primera Guerra Mundial (com a tinent coronel), i més tard a la Guerra de l'Àsia Menor, rebent el rang de Tinent General. Després de retirar-se inicià la seva carrera política com a Ministre d'Interior entres 1922 i 1923, i Ministre d'Assumptes Militars el 1924. El 1929 fou escollit senador.
Abans, el 1896, guanyà la medalla de bronze, en la prova de Floret dels Jocs Olímpics d'Atenes. Inclòs al grup A en la fase prèvia, en què tots els tiradors s'enfrontaven entre ells, aconseguí dues victòries i una derrota. Perdé contra Henri Callot, el qual guanyaria la medalla de plata, i guanyà a Henri Delaborde i Ioannis Poulos per ser segon de grup. No hi hagué cap enfrontament contra el segon classificat del grup B, Athanasios Vouros, i Pierrakos-Mavromikhalis fou guardonat amb la medalla de bronze perquè la segona victòria de Vouros fou deguda a una sanció per a Komninos-Miliotis.

## Referències

* 1 2 «Perikles Pierrakos-Mavromichalis Olympic Results». sports-reference.com. Arxivat de l'original el 22 de setembre 2013. [Consulta: 31 agost 2015].
# Al·lots de Llevant

Els Al·lots de Llevant són una colla castellera de Manacor fundada l'any 1997. Vesteixen amb camisa de color verd fosc i els seus millors castells són el 2 de 7, el 4 de 8, el 3 de 7 aixecat per sota, el 5 de 7 i el 4 de 7 amb l'agulla.

## Història

L'any 1999 la colla va realitzar el seu primer castell de set, finalitzant l'any descarregant el 3 de 7 i el 4 de 7 a la plaça Weyler de Manacor. L'any següent va ser molt important per a la colla, en la mateixa plaça van carregar el seu primer castell de set i mig: el 4 de 7 amb agulla i van inaugurar el local de la colla. El 2003 van assolir el 3 de 7 aixecat per sota i un any més tard van carregar el 2 de 7, castell que descarregarien el 2008.
Va ser al XXVI Concurs de castells de Tarragona (1 d'octubre de 2016), on descarregaren el seu primer 4 de 8. Ja l'havien intentat l'1 de novembre de 2009, a la diada de Tots Sants de Vilafranca del Penedès, que quedà en carregat, fet important, ja que convertí els Al·lots de Llevant en la primera colla de fora del Principat en assolir un castell de vuit.
El 2 d'octubre de 2016, al XXVI Concurs de castells de Tarragona, van aconseguir la seva millor actuació fins al moment: 2 de 7, 4 de 8, 4 de 7 amb agulla.

## Referències

* 1 2 «Al·lots de Llevant». Webcasteller. [Consulta: 23 abril 2016].
* ↑ «Inici de la temporada 2016». Al·lots de Llevant. Arxivat de l'original el 16 de març 2016. [Consulta: 26 març 2016].
* 1 2 Revista Castells. Num. 25, Març-Abril 2009. Pag.46-47

## Vegeu també

* Castellers de Mallorca
* Ses Talaies de Formentera

## Enllaços externs

* Al·lots de Llevant - Lloc web oficial
* El fet casteller a Manacor Arxivat 2012-06-26 a Wayback Machine. PDF
Colles castelleres actuals (llista) :
Colles de vuit :
Colles de set :
Colles de sis :
Notes: Que han carregat (en cursiva) o descarregat almenys un castell de la gamma. Les estructures de 3 i de 4 es consideren de gamma bàsica, i la resta, de gamma alta. :
# Heinrich Olbers

Heinrich Wilhelm Matthäus Olbers (Arbergen, prop de Bremen, 11 d'octubre de 1758 - Bremen, 2 de març de 1840), fou un astrònom, físic i metge alemany, principalment conegut per la paradoxa d'Olbers.
Va estudiar Medicina a Göttingen. Després de graduar-se el 1780, va començar a practicar la medicina a Bremen, feina que va continuar fent fins al 1823. A les nits, dedicava el seu temps a l'astronomia, observant el cel nocturn des del pis superior de casa seva que tenia habilitat com a observatori.
El 1797 va descobrir un mètode per determinar les òrbites dels cometes que encara s'utilitza avui dia. El 1802 va localitzar l'asteroide (1) Ceres, que havia estat descobert, i tot seguit perdut, per Giuseppe Piazzi l'any anterior. El va trobar a la posició predita pel gran matemàtic Carl Friedrich Gauss.
El 28 de març de 1802, va descobrir i batejar el segon asteroide (2) Pal·les. Va pensar que els dos cossos havien d'estar relacionats i es va posar a buscar-ne més. El 29 de març de 1807 va descobrir (4) Vesta i va deixar que fos Gauss qui li posés nom. Va formular la hipotèsi que els asteroides eren fragments d'un antic planeta que va explotar. Actualment, aquesta teoria no es considera gaire probable.
El 1811 va hipotesitzar que la cua dels cometes estava formada per partícules expulsades del nucli per alguna mena de força i que la cua havia d'estar sempre en la direcció oposada al Sol. Actualment, se sap que això és així a causa de la pressió de radiació de la llum solar, un efecte que en aquell temps encara no es coneixia.
El 6 de març de 1815, va descobrir un cometa periòdic batejat en honor seu (formalment designat 13P/Olbers). En total, va descobrir 5 cometes i en va calcular l'òrbita de 18.
El 1826 va plantejar la famosa paradoxa (anomenada paradoxa d'Olbers en honor seu) on es pregunta: perquè el cel nocturn és fosc si existeixen infinites estrelles que haurien d'il·luminar-lo com si fos de dia? Actualment, és possible donar una resposta raonada a aquesta pregunta en termes dels valors finits de la velocitat de la llum i l'edat de l'Univers i del desplaçament cap al vermell de la radiació del big-bang.
Altres coses que han estat batejades en honor seu:
* L'asteroide (1002) Olbersia.
* El cràter Olbers a la Lluna.

## Referències

* ↑ Asimov, Isaac. «Olbers, Heinrich Wilhelm Matthäus». A: Enciclopedia biográfica de ciencia y tecnología : la vida y la obra de 1197 grandes científicos desde la antigüedad hasta nuestros dias (en castellà). Nueva edición revisada. Madrid: Ediciones de la Revista de Occidente, 1973, p. 190. ISBN 8429270043.